pythainlp/thai-wiki-dataset-v3 huggingface dataset:
สหพันธ์วอลเลย์บอลเกาหลี

สหพันธ์วอลเลย์บอลเกาหลี (; Korea Volleyball Federation) หรือเรียกโดยย่อว่า โคโว (KOVO) เป็นองค์กรที่ควบคุมดูแลเกี่ยวกับกีฬาวอลเลย์บอลอาชีพในประเทศเกาหลีใต้ โดยดำเนินการจัดการแข่งขันวี-ลีก และโคโวคัพ
==ดูเพิ่ม==
วี-ลีก
==แหล่งข้อมูลอื่น==
KOVO official website 
องค์กรกีฬาที่ก่อตั้งในปี พ.ศ. 2547
วอลเลย์บอลในประเทศเกาหลีใต้
พระเจ้าอิศานวรมันที่ 1

พระเจ้าอีศานวรรมันที่ 1 หรือ อีสานวรรมันที่ 1 (เขมร : ព្រះបាទឥសានវរ្ម័នទី១ ,โรมัน : Ishanvarman I) หรือไทยมักเขียนว่า อิศานวรมันที่ 1 หรือ อิสานวรมันที่ 1 หรือ อีสานวรมันที่ 1 หรือพระนามอื่นว่า อีศานเสนา (ឦឝានសេនា) หรือเอกสารจีนเรียก อีเชอน่าเซียนไต้   หรือพระนามเต็มว่า พระกมรเตง อัญศรีอีศานวรมัน (วรฺะ กมฺรตางฺ อญฺ ศฺรีอีศานฺวรฺมนฺ) เป็นพระมหากษัตริย์แห่งอาณาจักรเจนละ เป็นพระราชโอรสของพระเจ้ามเหนทรวรมัน และพระองค์ก็ได้สืบราชสมบัติต่อจากพระราชบิดา
== พระราชประวัติ ==
พระเจ้าอีศานวรรมัมที่ 1 เมื่อขึ้นครองราชย์แล้ว ทรงสถาปนาอีศานปุระ (ឦឝានបុរ อีศานบุร) เป็นเมืองหลวง ซึ่งมีศูนย์กลางอยู่ที่ปราสาทสมบูรณ์ไพรคุก (ប្រាសាទសំបូរព្រៃគុក บฺราสาทสํบูรไพฺรคุก)
พระองค์เป็นที่กล่าวถึงในเอกสารประวัติศาสตร์หลายครั้ง เช่น เอกสารจีนชื่อ สุยชู (隋書) ซึ่งเขียนขึ้นใน พ.ศ.1179 เอ่ยถึงพระองค์ว่า เป็นผู้ครองเจนละเมื่อต้นคริสต์ศตวรรษที่ 7 ส่วนเอกสารของหม่า ตวันหลิน (馬端臨) แห่งราชวงศ์ยฺเหวียน (元朝) พรรณนาราชสำนักของพระองค์ที่อีศานปุระว่า พระองค์ทรงศิราภรณ์ทองคำประดับเพชร ทรงสังวาลย์มุก มีมหาเสนาห้าคนเฝ้าทูลละอองพระบาท
นอกจากนี้ จารึกหลายหลักที่สร้างขึ้นในรัชกาลของพระองค์กล่าวถึงพระราชอำนาจเหนือดินแดนหลายแห่ง ทั้งกล่าวว่า ศิวทัตตะ (Shivadatta) ผู้เป็นพระโอรส ซึ่งต่อมา คือ พระเจ้าภววรมันที่ 2 (ភវវរ្ម័នទី២ ภววรฺมันที ๒) ได้ครองดินแดนแห่งหนึ่งนามว่า "เชฺยษฐปุระ" (Jyesthapura) จารึกหลักสุดท้ายที่สร้างขึ้นในรัชสมัยของพระองค์ลงปีว่า พ.ศ.1170 และมีจารึกอีกหลักหนึ่งกล่าวว่า สร้างขึ้นใน พ.ศ.1182 ในรัชกาลของผู้สืบทอดบัลลังก์ต่อจากพระองค์ คือ ภววรรมันที่ 2 แสดงว่า ใน พ.ศ.1182 นั้น พระองค์มิได้ครองราชย์แล้ว นักประวัติศาสตร์ทั่วไปเชื่อว่า พระองค์เสวยราชย์จนถึง พ.ศ.1178 หรือบ้างก็ว่า พ.ศ.1180 โดยสิ้นพระชนม์ใน พ.ศ. ดังกล่าวนั้น
==อ้างอิง==
==บรรณานุกรม==
Bulletin de l'Ecole française d'Extrême-Orient 1904 - BEFEO 1904
Vickery, Michael. (2000) "Colloque George Coedès aujourd‟hui". Bangkok, Centre d‟Anthropologie Sirindhorn, 9–10 September 1999.
Published as “Coedès‟ Histories of Cambodia”, in Silpakorn University International Journal (Bangkok,), Volume 1, Number 1, January–June 2000, pp.&nbsp;61–108.
Vickery, Michael. (1998). "Society, economics, and politics in pre-Angkor Cambodia: the 7th-8th centuries." :Centre for East Asian Cultural Studies for Unesco. 
Marr, David G./ Millner, A. C./ Gungwu, Wang (1986). "Southeast Asia in the Ninth to Fourteenth Centuries.". 
Majumdar, Ramesh Chandra. (1980). "Kambuja-Deśa: or, An ancient Hindu colony in Cambodia." :Institute for the Study of Human Issues. 
พระมหากษัตริย์กัมพูชา
เลเกียนดาโนมเร 17

เลเกียนดาโนมเรซิมนาดซาท (Легенда №17) เป็นภาพยนตร์แนวชีวประวัติและกีฬาจากประเทศรัสเซีย กำกับโดย Nikolai Lebedev ผลิตโดยสตูดิโอ Trite Studio ภาพยนตร์เรื่องนี้สร้างขึ้นจากเหตุการณ์จริงและเล่าถึงการขึ้นสู่ชื่อเสียงของนักกีฬาฮอกกี้น้ำแข็งโซเวียต Valeri Kharlamov และเกี่ยวกับการแข่งขันซัมมิทซีรีส์ ระหว่างสหภาพโซเวียต กับ แคนาดา ในปี 1972
ภาพยนตร์ได้รับรางวัลอินทรีทองคำ 6 รางวัล รวมถึงรางวัลภาพยนตร์รัสเซียยอดเยี่ยมประจำปี และผู้สร้างภาพยนตร์ได้รับรางวัล State Prize of the Russian Federation ประจำปี 2013 ในปี 2014
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2556
ภาพยนตร์รัสเซีย
ภาพยนตร์ฮอกกี้น้ำแข็ง
อาลิยะฮ์ อัฏฏ็อบบาอ์

อาลิยะฮ์ อัฏฏ็อบบาอ์ (عالية الطباع; Alia Tabbaa; เกิดวันที่ 15 กันยายน 2507) เป็นธิดาของซัยยิด เตาฟีก อัฏฏ็อบบาอ์ กับ ลามิยะฮ์ อัดดิม พระบิดาของพระองค์นั้นเป็นนักธุรกิจในจอร์แดน และเป็นประญานของบริษัทสายการบินรอยัลจอร์แดน สายการบินหลักของประเทศ ด้านการศึกษา ทรงจบการศึกษาในโรงเรียนประถมอัมมาน ระดับมัธยมศึก๋ษาจาก อายัยอา สคูล ฟอร์ เกล ก่อนจะเข้าเรียนมหาวิทยาลัยซัสเซกส์
พระองค์ทรงเสกสมรสกับ เจ้าชายไฟซาห์ บิน ฮุสเซน พระราชอนุชาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน รับพระราชทานพระอิสริยยศ เจ้าหญิงอาลิยะฮ์ อัฏฏ็อบบาอ์แห่งจอร์แดน พระชายา ก่อนจะทรงหย่าในปี 2551 แต่พระองค์มิได้ลาออกจากฐานันดรและเป็นพระบรมวงศ่นุวงศ์จอร์แดน โดยพระองค์และพระสวามี มีพระบุตรดังนี้
เจ้าหญิงอายาห์ บินต์ ไฟซาห์
เจ้าชายโอมา บิน ไฟซาห์
เจ้าหญิงซารา บินต์ ไฟซาห์
เจ้าหญิงอาอิชะฮ์ บินต์ ไฟซาห์
ปัจจุบัน พระองค์ทรงเป็นประธานของสัญญาสวัสดิการสังคม นอกจากนี้ยังทรงเป็นประธานของมูลนิธิผู้ป่ยโรคเส้นโลหิตตีบและในปี 2549 พระองค์ทรงเป็นประธานาสภาแห่งชาติเกี่ยวกับอาการอัมพาตมูลนิธิสมองตามราชินีนูร์แห่งจอร์แดน
==เกียรติยศ==
===ต่างประเทศ===
Dame Grand Cross of the Royal Order of Isabella the Catholic (Kingdom of Spain, 26 May 2006).
== อ้างอิง ==
บุคคลที่เกิดในปี พ.ศ. 2507
ชาวจอร์แดน
ราชวงศ์ฮัชไมต์
เจ้าหญิงจอร์แดน
มนุษย์กบคอมมานโดรัสเซีย

สเปซนาซทางนาวี (Морской спецназовец) เป็นหน่วยนาวิกสเปซนาซของรัสเซีย ภายใต้การควบคุมโดยหน่วยอำนวยการข่าวกรองหลัก, กลุ่มอัลฟา และวึมเปล ในฐานะหน่วยมนุษย์กบ
หน่วยสเปซนาซทางนาวีของโซเวียตส่วนใหญ่ถูกโอนย้ายไปที่กองทัพเรือรัสเซียที่เพิ่งตั้งขึ้นใหม่ และถูกลดขนาดกำลังพลลงในภายหลัง กองพลน้อยปฏิบัติการพิเศษที่ 17 ถูกโอนย้ายไปที่กองทัพเรือยูเครน และถูกจัดเป็น หน่วยนาวิกโยธินลาดตระเวนแหลมที่ 1464 ไม่นานหลังจากนั้น 1464th MRP ได้รับการจัดโครงสร้างใหม่อีกครั้งเป็น กองพลน้อยปฏิบัติการพิเศษแห่งกองทัพเรือยูเครนที่ 7 หลังจากบุคลากรจากประมาณสองในสามของหน่วยได้สวามิภักดิ์ต่อยูเครน ในปี 2003 หน่วยได้กลายเป็น ศูนย์ปฏิบัติการพิเศษทางเรือที่ 73
หน่วยสเปซนาซทางนาวีของรัสเซียได้รับการสนใจน้อยลงในช่วงหลังสหภาพโซเวียตล่มสลาย อย่างไรก็ตามในปี 1998 ผู้บัญชาการกองทัพเรือรัสเซีย พลเรือเอก Vladimir Kuroyedov ยืนยันอีกครั้งว่าหน่วยปฏิบัติการพิเศษด้านการเดินเรือยังคงได้รับมอบหมายให้ดูแลกองเรือทะเลดำ, กองเรือบอลติก, กองเรือแปซิฟิก และ กองเรือเหนือของรัสเซีย แม้ว่านายพลจะระบุข้อมูลเกี่ยวกับขนาดและความสามารถของหน่วย เขาแสดงให้เห็นว่าพวกเขาเป็นพวกยอดเยี่ยมที่ได้รับการติดตั้งอาวุธพิเศษ (รวมถึงเรือดำน้ำขนาดเล็ก) และพวกเขาก็เปรียบได้กับทีมน้ำฟ้าฝั่งนาวีสหรัฐ หรือกองเรือที่ 13 ของกองทัพเรืออิสราเอล ระบุว่าหน่วยเหล่านี้ไม่มีชื่อพิเศษนอกเหนือจาก "ว่ายน้ำต่อสู้" หรือสมญา "สเปซนาซทางนาวี"
== อ้างอิง ==
== แหล่งข้อมูลอื่น ==
Divers of Special Purpose
The Foundation of Underwater Spetsnaz: Strelna operation
About Russian frogmen (uses the name Delfin)
Extracts from a book about Soviet and Russian combat divers  by Alexander Rzhavin Senior who served in the Soviet Naval Spetsnaz in from 1973 to 1976. With photographs. English- and Russian-language versions.
Images of RON frogmen on site http://www.vrazvedka.ru :-
frogmen entering water
early Russian frogman's breathing set
early Russian frogmen standing waist deep in water
early Russian frogman
early Russian frogman
https://www.youtube.com/watch?v=5XDb1ctc_ac
หน่วยของกองทัพเรือรัสเซีย
กองทัพรัสเซีย
หน่วยรบพิเศษ
มัสยิดอุสาสนอิสลาม

มัสยิดอุสาสนอิสลาม (Masjid Asasul Islam) หรือ มัสยิดบ้านบน เป็นศาสนสถานในศาสนาอิสลามแห่งหนึ่ง ตั้งอยู่ถนนพัทลุง เทศบาลนครสงขลา จังหวัดสงขลา เดิมเป็นมัสยิดกลางประจำจังหวัดสงขลา มัสยิดแห่งนี้มีสถาปัตยกรรมไทยและจีนประยุกต์เช่นเดียวกับวิหารของวัดมัชฌิมาวาสหรือวัดกลาง พุทธสถานที่ตั้งอยู่ใกล้ ๆ กัน
== ประวัติ ==
มัสยิดอุสาสนอิสลามหรือมัสยิดบ้านบนถูกสร้างขึ้นใน พ.ศ. 2390 โดยช่างชุดเดียวกันกับที่เกณฑ์ไปสร้างวัดมัชฌิมาวาสหรือวัดกลาง ตรงกับรัชสมัยพระบาทสมเด็จพระนั่งเกล้าเจ้าอยู่หัว ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวได้พระราชทานพระราชทรัพย์ให้ขณะที่ทรงแวะเข้าเมืองสงขลาระหว่างเดินทางไปชวา ทั้งนี้บุคคลที่เป็นหัวเรี่ยวหัวแรงในการสร้างมัสยิดนี้คือโต๊ะหมัดและโต๊ะหมะ ซึ่งพระบาทสมเด็จพระจุลจอมเกล้าเจ้าอยู่หัวยังพระราชทานเครื่องตกแต่งภายในอีก เช่น โคมระย้า ครั้นในรัชสมัยพระบาทสมเด็จพระมงกุฎเกล้าเจ้าอยู่หัวได้พระราชทานโคมไฟสีเขียวซึ่งเป็นเครื่องสังเค็ดในงานพระเมรุในหลวงรัชกาลก่อน หลังจากนั้นก็มีการบูรณะซ่อมแซมมัสยิดเรื่อยมา เช่นขยายปีกสองข้าง หรือสร้างโดมรูปหัวหอมบนหออาซาน
เดิมมัสยิดอุสาสนอิสลามเป็นมัสยิดกลางประจำจังหวัดสงขลา แต่ภายหลังได้มีการสร้างมัสยิดกลางดิย์นุลอิสลาม ถนนลพบุรีราเมศวร์ ตำบลคลองแห อำเภอหาดใหญ่ มัสยิดอุสาสนอิสลามจึงลดบทบาทเป็นมัสยิดประจำชุมชนไป
== สถาปัตยกรรม ==
ตัวมัสยิดเป็นอาคารก่ออิฐถือปูนศิลปะประยุกต์ไทย-จีน ก่อสร้างโดยช่างที่ถูกเกณฑ์ไปสร้างวัดมัชฌิมาวาสหรือวัดกลางซึ่งอยู่ใกล้ ๆ กัน แม้จะมีสัณฐานคล้ายอุโบสถของวัดในพระพุทธศาสนาแต่ก็ไม่ขัดต่อหลักการในศาสนาอิสลามแต่อย่างใด ส่วนหออาซานเดิมมีลักษณะเดียวกันกับหอระฆังในวัดพุทธเช่นกัน แต่ภายหลังได้ถูกต่อเติมและสร้างโดมรูปหัวหอมขึ้นภายหลัง
== อ้างอิง ==
อุสาสนอิสลาม
ศาสนสถานในอำเภอเมืองสงขลา
การวิ่งเทรล

การวิ่งเทรล (trail running) เป็นกีฬา/กิจกรรม ซึ่งประกอบด้วยการวิ่งและการเดินเขาเหนือเส้นทาง ในสหราชอาณาจักรและไอร์แลนด์จะเรียกว่าการวิ่งภูเขาหรือการวิ่งเฟลแม้ว่าทั้งสองประเภทจะแตกต่างกัน มันแตกต่างจากการวิ่งถนนและการวิ่งลู่ที่โดยทั่วไปจะเกิดขึ้นในเส้นทางเดินเขา ซึ่งมักอยู่ในภูมิประเทศที่เป็นภูเขา ที่มีขนาดใหญ่ขึ้นและขึ้นลงได้ ซึ่งเป็นการยากที่จะแยกแยะเส้นทางที่วิ่งออกจากการวิ่งครอสคันทรีได้อย่างชัดเจน อย่างไรก็ตาม โดยทั่วไปแล้ว ครอสคันทรีภายใต้การดูแลโดยไอเอเอเอฟระบุว่าเป็นการวิ่งโดยปกติในระยะทางที่สั้นกว่า
จำนวนการแข่งขันกีฬาเทรลที่จัดขึ้นได้เติบโตขึ้นในช่วงสองสามปีที่ผ่านมาทั่วโลก ตอนนี้เฉพาะในทวีปอเมริกาเหนือนับร้อยรายการ นักวิ่งมักอ้างอิงความเครียดที่ส่งผลกระทบน้อยกว่าเมื่อเทียบกับการวิ่งบนถนน รวมถึงภูมิทัศน์และสภาพแวดล้อมที่ไม่ใช่เมือง เป็นเหตุผลหลักในการเลือกใช้เส้นทาง การย้ายไปสู่ธรรมชาตินี้สะท้อนให้เห็นถึงการเพิ่มขึ้นของผู้เข้าแข่งขันในการแข่งขันไตรกีฬา และการแข่งขันกีฬาผจญภัยที่ไม่ใช่แบบดั้งเดิม/ออฟโรด ในช่วงห้าปีที่ผ่านมา
== อ้างอิง ==
== แหล่งข้อมูลอื่น ==
*
ไซมอน แรตเทิล

เซอร์ ไซมอน เดนิส แรตเทิล (Simon Denis Rattle) เป็นวาทยกรชาวอังกฤษซึ่งมีชื่อเสียงถึงขีดสุดระหว่างทศวรรษที่ 1980 ถึง 1990 เขาเป็นผู้อำนวยการของวงซิมโฟนีออร์เคสตราเมืองเบอร์มิงแฮมระหว่างปีค.ศ. 1980–98 และเป็นวาทยกรเอกของวงเบอร์ลินฟิลฮาร์โมนิกระหว่างค.ศ. 2002 ถึง 2018 ปัจจุบันเป็นวาทยกรเอกประจำวงลอนดอนซิมโฟนีออร์เคสตรา
แรตเทิลเกิดที่เมืองลิเวอร์พูล และมีความสามารถด้านเปียโนและไวโอลินตั้งแต่เด็ก เขาจบการศึกษาจากคีตราชวิทยาลัย (ปัจจุบันเป็นส่วนหนึ่งของมหาวิทยาลัยลอนดอน) ในกรุงลอนดอนในปี 1974 เมื่อจบการศึกษา เขาได้เข้าเป็นวาทยากรผู้ช่วยของวงบอร์นมัทซิมโฟนีออร์เคสตรา ต่อมาในปี 1977 เขาได้เป็นวาทยากรผู้ช่วยของวงรอยัลลิเวอร์พูลฟิลฮาร์โมนิก และในปี 1980 เขาก็ได้เป็นวาทยากรเอกประจำวงซิมโฟนีออร์เคสตราเมืองเบอร์มิงแฮม (CBSO)
==แหล่งข้อมูลอื่น==
Simon Rattle official website
Berliner Philharmoniker website
Simon Rattle Recordings on EMI Classics
Website of the film and education project "Rhythm is it! 
บุคคลจากลิเวอร์พูล
วาทยกร
ผู้ได้รับเครื่องราชอิสริยาภรณ์ซีบีอี
ปฏิบัติการโททอลไลซ์

ปฏิบัติการโททอลไลซ์ (ยังเรียกอีกอย่างหนึ่งว่า ปฏิบัติการโททาไลซ์ในแหล่งข่าวอังกฤษ) เป็นการรุกที่เปิดฉากโดยทหารฝ่ายสัมพันธมิตรในกองทัพแคนาดาที่หนึ่งในช่วงขั้นตอนสุดท้ายของปฏิบัติการโอเวอร์ลอร์ด ตั้งแต่วันที่ 8 ถึง 9 สิงหาคม ค.ศ. 1944 ความมุ่งหมายเพื่อทะลวงแนวป้องกันเยอรมันทางตอนใต้ของก็องบนปีกตะวันออกของตำแหน่งฝ่ายสัมพันธมิตรในนอร์ม็องดีและใช้ประโยชน์จากความสำเร็จเพื่อมุ่งไปทางใต้ เพื่อเข้ายึดเนินเขาทางตอนเหนือของเมืองฟาเลส์ เป้าหมายคือการทำลายแนวรบเยอรมันและป้องกันไม่ให้ล่าถอยของกองกำลังเยอรมันที่ต่อสู้รบกองทัพฝ่ายสัมพันธมิตรที่แผ่ขยายทางด้านตะวันตก การรบครั้งนี้ได้ถือว่าเป็นปฏิบัติการเปิดตัวของกองทัพแคนาดาที่ 1 ซึ่งได้เคลื่อนทัพ เมื่อ 23 กรกฎาคม
ในชั่วโมงแรกของ 8 สิงหาคม ค.ศ. 1944 กองทัพน้อยแคนาดาที่ 2 ได้เปิดฉากการโจมตีที่ใช้ทหารราบยานยนต์ พวกเขาได้ทะลวงผ่านแนวรบเยอรมันและเข้ายึดตำแหน่งสำคัญที่ลึกในการป้องกันของเยอรมัน ด้วยจุดมุ่งหมายของสองกองพลยานเกราะที่มาสดใหม่ๆที่จะโจมตีได้อย่างต่อเนื่อง แต่ด้วยความลังเลบางอย่างโดยทั้งสองกองพลนั้นขาดประสบการณ์และยานเกราะเยอรมันได้โจมตีตอบโต้กลับทำให้การรุกรานนั้นชะลอลง การรุกคืบได้เพียง 9 ไมล์ (14 กิโลเมตร) ฝ่ายสัมพันธมิตรได้หยุดลงเพียง 7 ไมล์ (11 กิโลเมตร) ทางตอนเหนือของฟาเลส์และถูกบังคับให้เตรียมการโจมตีใหม่
== หมายเหตุ ==
== อ้างอิง ==
ปฏิบัติการโอเวอร์ลอร์ด
แนวรบด้านตะวันตก (สงครามโลกครั้งที่สอง)
ยุทธการและปฏิบัติการทางทหารในสงครามโลกครั้งที่สอง
ยุทธการรถถัง
วิลลี ไฟ

วิลลี "วิลเฮ็ล์ม" ไฟ (Willi "Wilhelm" Fey; 25 กันยายน ค.ศ. 1918 – 29 เมษายน ค.ศ. 2002) เป็นชตันดาร์เทินยุงเคอร์ในหน่วยวัฟเฟิน-เอ็สเอ็สในช่วงสงครามโลกครั้งที่สอง เขาได้รับการปูนบำเหน็จด้วยกางเขนเหล็กกางเขนอัศวิน ซึ่งปูนบำเหน็จครั้งนี้เป็นการยอมรับในความกล้าหาญในสมรภูมิรบหรือความเป็นผู้นำทางทหารที่ประสบความสำเร็จโดยนาซีเยอรมนีในช่วงสงครามโลกครั้งที่สอง เขาได้รับการยกย่องว่าเป็น "เสือรถถัง" (Tiger Ace) สำหรับการทำลายรถถังฝ่ายข้าศึกไป 80 กว่าคันในช่วงสงคราม
ภายหลังสงคราม เขาได้ทำหน้าที่ในบุนเดิสแวร์และเขียนหนังสือเกี่ยวกับการสงครามยานเกราะ
==อ้างอิง==
ทหารชาวเยอรมันในสงครามโลกครั้งที่สอง
บุคคลจากไฟรบวร์คอิมไบรส์เกา
เจ้าหญิงอายะฮ์ บินต์ ฟัยศ็อล

เจ้าหญิงอายะฮ์ บินต์ ฟัยศ็อล (الأميرة آية الفيصل; ประสูติวันที่ 11 กุมภาพันธ์ ค.ศ. 1990) เป็นพระราชธิดาในเจ้าชายฟัยศ็อล บิน ฮุซัยน์กับเจ้าหญิงอาลิยะฮ์ และเป็นพระราชนัดดาในสมเด็จพระราชาธิบดีอับดุลลอฮ์ที่ 2 แห่งจอร์แดน พระองค์เป็นพระราชธิดาองค์โตในบรรดาพระราชโอรสธิดาของเจ้าชายฟัยศ็อล
เจ้าหญิงอายะฮ์อภิเษกสมรสกับมุฮัมมัด เฏาะลาล ฮะละวานี ในวันที่ 22 พฤษภาคม ค.ศ. 2014 ที่อัมมาน ประเทศจอร์แดน ต่อหน้าพระบรมวงศานุวงศ์ ในวันที่ 2 พฤษภาคม ค.ศ. 2016 พระองค์ประสูติพระราชธิดานามว่า ร็อยยะฮ์ และวันที่ 19 ตุลาคม ค.ศ. 2019 พระองค์ประสูติพระราชธิดาองค์ที่ 2 นามว่า นัสมะฮ์
== อ้างอิง ==
ชาวจอร์แดน
ราชวงศ์ฮาชิมียะฮ์
เจ้าหญิงจอร์แดน
ชาวจอร์แดนเชื้อสายอังกฤษ
เจ้าชายอุมัร บิน ฟัยศ็อล

เจ้าชายอุมัร บิน ฟัยศ็อล (Prince Omar bin Faisal) ประสูติเมื่อวันที่ 22 ตุลาคม 2536 ณ อัมมาน จอร์แดน เป็นพระโอรสพระองค์ที่ 2 และพระองค์แรกใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงอยู่ในลำดับที่ 4 ในการสืบราชบัลลังก์จอร์แดน
== อ้างอิง ==
Jordanian royal family information
บุคคลที่เกิดในปี พ.ศ. 2536
ชาวจอร์แดน
ชาวจอร์แดนเชื้อสายอังกฤษ
ราชวงศ์ฮัชไมต์
เจ้าชายจอร์แดน
เจ้าหญิงซาเราะฮ์ บินต์ ฟัยศ็อล

เจ้าหญิงซาเราะฮ์ บินต์ ฟัยศ็อล (Princess Sara bint Faisal) ประสูติเมื่อวันที่ 27 มีนาคม 2540 ณ อัมมาน จอร์แดน เป็นพระธิดาพระองค์ที่ 3 และพระองค์ที่ 2 ใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงมีพระขนิษฐาฝาแฝดคือ เจ้าหญิงอาอิชะฮ์ บินต์ ไฟซาห์ ปัจจุบันทรงศึกษาใน โรงเรียนอัมมาน บัคคาลัวเลส เช่นเดียวกับพระขินษฐา
== อ้างอิง ==
ชาวจอร์แดน
ชาวจอร์แดนเชื้อสายอังกฤษ
ราชวงศ์ฮัชไมต์
เจ้าหญิงจอร์แดน
ยูโรเปียนคัพ ฤดูกาล 1973–74

ยูโรเปียนคัพ ฤดูกาล 1973–74 (1973–74 European Cup) ทัวร์นาเมนต์การแข่งขันฟุตบอลระดับสโมสรของยุโรปซึ่งนับเป็นการคว้าแชมป์ยูโรเปียนคัพสมัยแรกจากทั้งหมด 5 สมัยของบาเยิร์นมิวนิก
ยูฟ่าแชมเปียนส์ลีก
การแข่งขันฟุตบอลระหว่างประเทศ
ยุซ

ยุซ (جُزْءْجُزْءْ&#x200E;, plural أَجْزَاءْ ajzāʼ, หมายถึง"ตอน") เป็นหนึ่งในสามสิบตอนในการแบ่งอัลกุรอ่าน
== รายละเอียด ==
การแบ่งยุซไม่มีความสัมพันธ์กับความหมายของอัลกุรอ่านและทุกคนสามารถเริ่มที่ไหนก็ได้ ในช่วงยุคกลางการซื้อกุรอ่านทั้งเล่มนั้นอาจจะแพงเกินไปสำหรับคนมุสลิมส่วนใหญ่เลยต้องจัดทำการตั้งกุรอ่านที่มัสยิดเพื่อให้ผู้คนอ่านได้โดยมีการแบ่งเป็น 30 ตอน (ยุซ)  บางครั้งอาจจะใช้ในการกุรอ่านให้หมดภายในเวลา 1 เดือน – โดยเฉพาะอย่างยิ่งในช่วงเดือนรอมฎอน ภายในหนึ่งยุซแบ่งเป็นสองอะฮ์ซาบ (กลุ่ม) ในแต่ละกลุ่มแบ่งเป็นสี่ส่วน จึงทำให้ 1 ยุซแบ่งเป็น 8 ส่วน

==  ดูเพิ่ม ==
มันซิล
== อ้างอิง ==
Category:CS1 maint: Extra text: authors list
คำศัพท์ศาสนาอิสลาม
เจ้าหญิงอาอิชะฮ์ บินต์ ฟัยศ็อล

เจ้าหญิงอาอิชะฮ์ บินต์ ฟัยศ็อล (Princess Aisha bint Faisal) ประสูติเมื่อวันที่ 27 มีนาคม 2540 ณ อัมมาน จอร์แดน เป็นพระธิดาพระองค์ที่ 4 และพระองค์เล็ก ใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงมีพระภคินีฝาแฝดคือ เจ้าหญิงซารา บินต์ ไฟซาห์ ปัจจุบันทรงศึกษาใน โรงเรียนอัมมาน บัคคาลัวเลส เช่นเดียวกับพระภคินี
== อ้างอิง ==
ชาวจอร์แดน
ชาวจอร์แดนเชื้อสายอังกฤษ
ราชวงศ์ฮัชไมต์
เจ้าหญิงจอร์แดน
เจ้าหญิงเรียม อัล-อาลี

เจ้าหญิงเรียม อัล-อาลี (Princess Rym al-Ali) ประสูติเมื่อปี พ.ศ. 2512 ณ ไคโร ประเทศอียิปต์ เป็นธิดาของ ลัคดรา บราฮิมิ อดีตรัฐมนตรีกระทรวงการต่างประเทศของ ไนจีเรีย และเป็นรองอดีตองค์การสหประชาชาติ กับ มิลา บาซิช สตรีเชื้อสาย อาร์มีเนียและโครเอเชีย  โดยพระองค์ทรงถูกเลี้ยงมาใน สหราชอาณาจักร และ ไนจีเรีย แต่ทรงได้รับการศึกษาใน ฝรั่งเศส และ สหรัฐ ดังนี้
ริติชแอร์เวย์ในด้านภูมิศาสตร์และปริญญาโทสาขาวรรณคดีอังกฤษที่มหาวิทยาลัยซอร์บอนในกรุงปารีส  จบการศึกษาด้วยเกียรตินิยมในปี 2533
เอ็มพายด์ในทางการเมืองที่ Institut Études Politiques ปารีสในกรุงปารีสในปี 2534
ปริญญาโทที่บัณฑิตวิทยาลัยวารสารศาสตร์และการรายงานระหว่างประเทศ - มหาวิทยาลัยโคลัมเบียในปี พ.ศ. 2537
ด้านอาชีพ ก่อนหน้านี้ในอาชีพขอพระองค์ทรงทำงานที่สำนักงานสหประชาชาติของ BBC World Service , United Press International , Dubai TV, Bloomberg International, Radio Monte Carlo Moyen Orient และ CNN ลอนดอน ทั้งยังทรงเป็นผู้บริหารของคณะกรรมาธิการภาพยนตร์ - จอร์แดนตั้งแต่ 2549 ทรงเป็นผู้ก่อตั้ง Jordan Media Institute (JMI) ซึ่งเป็นองค์กรที่ไม่หวังผลกำไรซึ่งมีจุดประสงค์เพื่อสร้างศูนย์ความเป็นเลิศด้านภาษาอาหรับสำหรับการศึกษาด้านวารสารศาสตร์ด้วยหลักสูตรปริญญาโท
== เสกสมรส ==
เมื่อวันที่ 23 เมษายน 2547 เจ้าชายอาลี บิน ฮุสเซน ทรงเข้าพิธีเสกสมรสกับ นางสาวเรียม บราฮิมิ บุตรสาวของอดีตรัฐมนตรีกระทรวงการต่างประเทศของไนจีเรีย นางสาวเรียมได้รับพระราชทานพระอิสริยยศเป็น เจ้าหญิงเรียม อัล-อาลีแห่งจอร์แดน พระชายา พร้อมฐานันดร รอยัลไฮเนส มีพระบุตรดังนี้
เจ้าหญิงจาลิลา บินต์ อาลี (ประสูติ 16 กันยายน 2548)
เจ้าชายอับดุลลาห์ บิน อาลี(ประสูติ 19 มีนาคม 2550)
== รางวัลที่ได้รับการถวาย ==
พระองค์ทรงได้รับการถวายรางวัลมากมาย ดังนี้
เดือนเมษายนปี 2554 ทรงได้รับรางวัลอันทรงเกียรติจากโรงเรียนวารสารศาสตร์มหาวิทยาลัยโคลัมเบีย รางวัลศิษย์เก่าจะถูกนำเสนอเป็นประจำทุกปีที่โดดเด่นสื่อสารมวลชนอาชีพความสำเร็จที่โดดเด่นของนักข่าวหรือผลงานที่โดดเด่นให้กับการศึกษาสื่อสารมวลชน
ในเดือนกรกฎาคม พ.ศ. 2554 ได้รับรางวัล "Best International Journalist" จากงานประกาศรางวัลหนังสือพิมพ์แห่งประเทศอิเล็คชั่นครั้งที่ 32 ซึ่งเป็นรางวัลอันทรงเกียรติที่สุดแห่งหนึ่งในอิตาลี
ในวันที่ 20 กันยายน พ.ศ. 2554 ทรงได้รับกาารแต่งตั้งเป็นอัศวินฝรั่งเศสกองพันมงกุฎจากเอกอัครราชทูตฝรั่งเศสประจำประเทศจอร์แดน
ในเดือนตุลาคมปี 2555 ทรงได้รับรางวัลฟอรั่ม Thinkers Forum 2012 Award for Excellence in Media สำหรับการทำงานพิเศษของพระองค์กับ Jordan Media Institute (JMI)
ในเดือนพฤศจิกายนปี 2555 ทรงได้รับปริญญาดุษฎีบัณฑิตกิตติมศักดิ์จาก Coventry University ของ สหราชอาณาจักร สำหรับการมีส่วนร่วมของเธอในด้านการสื่อสารมวลชนและสื่อมวลชนและบทบาทของเธอในการจัดตั้ง Jordan Media Institute (JMI)
ในเดือนเมษายนปี พ.ศ. 2561 ทรงได้รับการถวายเครื่องราชอิสริยาภรณ์ ออเดอร์ พริส เฮนรี่ เดอะ นาวิเกเตอร์ โดยประธานาธิบดีโปรตุเกส มาเซรู ราเบโร เดอ ซูซา สำหรับความพยายามของในด้านวัฒนธรรมและการแลกเปลี่ยนทางวัฒนธรรม
== อ้างอิง ==
บุคคลที่เกิดในปี พ.ศ. 2512
ชาวจอร์แดน
ชาวจอร์แดนเชื้อสายอาร์มีเนีย
ชาวจอร์แดนเชื้อสายโครเอเชีย
ชาวจอร์แดนเชื้อสายแอลจีเรีย
ราชวงศ์ฮัชไมต์
เจ้าหญิงจอร์แดน
แฌลซัน มาร์ติงช์

แฌลซัน ดานี บาตัลยา มาร์ติงช์ (Gelson Dany Batalha Martins; เกิดวันที่ 11 พฤษภาคม ค.ศ. 1995) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งปีกให้กับมอนาโกในฝรั่งเศสและทีมชาติโปรตุเกส
มาร์ติงช์เริ่มต้นอาชีพนักฟุตบอลที่สปอร์ติงลิสบอน โดยปรากฏตัวในการแข่งขัน 125 นัด และได้รับถ้วยรางวัล 2 ถ้วยในช่วงเวลา 3 ปีกับสโมสร ต่อมาใน ค.ศ. 2018 เขาได้เซ็นสัญญาเล่นให้กับอัตเลติโกเดมาดริด
ในฐานะนักฟุตบอลทีมชาติโปรตุเกสตั้งแต่ ค.ศ. 2016 มาร์ติงช์ได้เป็นตัวแทนประเทศในการแข่งขันฟีฟ่าคอนเฟเดอเรชันส์คัพ 2017 และฟุตบอลโลก 2018
== อ้างอิง ==
นักฟุตบอลชาวโปรตุเกส
นักฟุตบอลชาวกาบูเวร์ดี
ปีกฟุตบอล
ผู้เล่นในปรีไมราลีกา
ผู้เล่นสปอร์ติงลิสบอน
ผู้เล่นในลาลิกา
ผู้เล่นอัตเลติโกเดมาดริด
นักฟุตบอลทีมชาติโปรตุเกส
ผู้เล่นในฟีฟ่าคอนเฟเดอเรชันส์คัพ 2017
ผู้เล่นในฟุตบอลโลก 2018
บุคคลจากไปรยา
ชาวโปรตุเกสเชื้อสายกาบูเวร์ดี
ไอลย์ ออฟ ด็อกส์ เกาะเซ็ตซีโร่หมา

ไอลย์ ออฟ ด็อกส์ เกาะเซ็ตซีโร่หมา (Isle of Dogs) เป็นภาพยนตร์แอนิเมชันเทคนิคสต็อปโมชั่น ออกฉาย พ.ศ. 2561 เป็นผลงานการเขียนบท อำนวยการสร้าง และกำกับของเวส แอนเดอร์สัน มีฉากหลังเป็นประเทศญี่ปุ่นแบบดิสโทเปียในอนาคตอันใกล้ เล่าเรื่องราวของเด็กชายคนหนึ่งที่ต้องเดินทางไปตามหาสุนัขของเขาในเกาะขยะ หลังจากที่สุนัขทั้งหมดถูกขับไล่ออกจากเมืองมนุษย์หลังจากมีไข้หวัดสุนัขระบาด ร่วมให้เสียงโดย  Bryan Cranston, Edward Norton, Bill Murray, Jeff Goldblum, Bob Balaban, Greta Gerwig, Frances McDormand, Courtney B. Vance, Fisher Stevens, Harvey Keitel, Liev Schreiber, Scarlett Johansson, Tilda Swinton, F. Murray Abraham, Frank Wood, Kunichi Nomura, และ Yoko Ono
ภาพยนตร์เรื่องนี้เป็นการร่วมทุนสร้างของบริษัทจากประเทศเยอรมันและสหรัฐอเมริกา คือ Indian Paintbrush, American Empirical Pictures (บริษัทของแอนเดอร์สันเอง) และ Studio Babelsberg เป็นภาพยนตร์เปิดเทศกาลของ Berlin International Film Festival ครั้งที่ 68 ซึ่งแอนเดอร์สันได้รับรางวัล Silver Bear สาขาผู้กำกับยอดเยี่ยม ออกฉายในสหรัฐอเมริกาแบบจำกัดโรงเมื่อ 23 มีนาคม ค.ศ. 2018 จัดจำหน่ายโย Fox Searchlight Pictures และออกฉายทั่วประเทศเมื่อ 13 เมษายน ทำรายได้ทั่วโลกรวม 64 ล้านดอลลาร์สหรัฐ ได้รับคำชื่นชมในด้านงานสร้างแอนิเมชัน เนื้อเรื่อง และความตลกหน้าตาย ได้รับการดัดแปลงเป็นหนังสือการ์ตูนโดย Minetaro Mochizuki ตีพิมพ์ใน ค.ศ. 2018
==อ้างอิง==
ภาพยนตร์แอนิเมชันเทคนิกสตอปโมชัน
ภาพยนตร์ที่กำกับโดย เวส แอนเดอร์สัน
แอนิเมชันตะวันตกที่ได้รับอิทธิพลจากสื่ออนิเมะ
มัสยิดตะโละมาเนาะ

มัสยิดตะโละมาเนาะ (Masjid Telok Manok) หรือ มัสยิดวาดีลฮูเซ็น (Masjid Wadi Hussein) เป็นศาสนสถานในศาสนาอิสลามแห่งหนึ่ง ตั้งอยู่หมู่ 1 บ้านตะโละมาเนาะ ตำบลลุโบะสาวอ อำเภอบาเจาะ จังหวัดนราธิวาส บริเวณเชิงเขาบูโด มัสยิดแห่งนี้สร้างด้วยเครื่องไม้ดั้งเดิมที่มีความงดงามและเก่าแก่แห่งหนึ่งของโลกมลายู (Nusantara) ภายในเป็นที่เก็บรักษาพระคัมภีร์อัลกุรอานซึ่งเขียนด้วยลายมือของวันฮุซเซน อัซซานาวี อิหม่ามคนแรกของมัสยิด และยังเป็นมัสยิดที่มีสถาปัตยกรรมผสมผสานกันระหว่างมลายู ไทย และจีน
== ศัพทมูลวิทยา ==
ชื่อมัสยิดตะโละมาเนาะ มาจากคำมลายูว่า "ตะโละ" (teluk) แปลว่าอ่าว กับคำว่า "มาเนาะ" (manok) ซึ่งเป็นชื่อพรรณไม้ท้องถิ่นชนิดหนึ่ง มีมากริมลำธารใกล้มัสยิด จึงมีความหมายว่า "บริเวณที่มีต้นมาเนาะ" แต่บางแห่งก็ว่า "มาเนาะ" เป็นคำมลายูเก่า แปลว่านกหรือไก่ก็มี
ส่วนชื่อมัสยิดวาดีลฮูเซ็น ตั้งตามนามของวันฮุซเซน อัซซานาวี
== ประวัติ ==
ที่ตั้งของหมู่บ้านตะโละมาเนาะในอดีตเป็นป่าสมบูรณ์ ต่อมาวันฮุซเซน อัซซานาวี (Wan Hussein As-Sanawi) นักการศาสนาอิสลามจากหมู่บ้านสะนอ (ปัจจุบันคืออำเภอยะรัง จังหวัดปัตตานี) และภรรยาคืออุมมีกัลซุม (Ummi Kalsom) หญิงชาวบ้านม่วงหวาน (ปัจจุบันคืออำเภอมายอ จังหวัดปัตตานี) พร้อมผู้ติดตามจำนวนหนึ่งหนีภัยสงครามระหว่างสยามและปัตตานี บางแห่งก็ว่าโยกย้ายถิ่นฐานจากคำสั่งของเจ้าเมืองสลินดงบายู (เมืองสายบุรี) ไปตั้งถิ่นฐาน ณ บริเวณเชิงเขาบูโด
กล่าวกันว่าวันฮุซเซนเป็นนักการศาสนาที่ยอดเยี่ยม สามารถท่องจำพระคัมภีร์อัลกุรอานได้อย่างลึกซึ้งทั้งเล่ม รวมทั้งผลิตนักปราชญ์ทางศาสนาได้จำนวนมาก มีดำริให้สร้างมัสยิดสำหรับปฏิบัติศาสนกิจ จึงสร้างมัสยิดจากวัสดุที่มีอยู่ในท้องถิ่นคือไม้ตะเคียน ซึ่งมีมากในป่าบูโด และใช้เครื่องมือท้องถิ่น โดยมีหะยีซายฮู ครูสอนศาสนาเป็นผู้ก่อสร้าง และแซมะเป็นนายช่าง
== สถาปัตยกรรม ==
มัสยิดตะโละมาเนาะสร้างด้วยไม้ตะเคียนที่มีอยู่มากในป่าบูโด อาคารแบ่งเป็นสองหลังติดกัน มีเสาไม้ 26 ต้น เสามีลักษณะเป็นสี่เหลี่ยมขนาด 10x10 นิ้ว พื้นหนา 2 นิ้ว สร้างด้วยศิลปะมลายู ไทย และจีน มีหลังคาทรงจั่ว ปลายปั้นลมเป็นแบบมลายูตรังกานู มีผนังฝาลูกฟัก และยกใต้ถุนสูง ใช้การสลักไม้แทนตะปู ใช้บือจือตา (เครื่องมือคล้ายขวาน บ้างเรียกขวานเล็ก) สำหรับตัดไม้ ใช้บันลีโยง (ลิ่ม) เพื่อผ่าไม้ และใช้บายิ (เครื่องมือคล้ายจอบ) ถากไม้ตะเคียนให้เรียบ แต่เดิมหลังคามุงด้วยจาก แต่ต่อมาได้เปลี่ยนไปมุงหลังคาด้วยกระเบื้องซึ่งทำจากอิฐสงขลา
อาคารมัสยิดหลังแรก มีหลังคาทั้งหมดสามชั้น เสาแกะสลักลายดอกพิกุล หลังคาชั้นที่สามเป็นโดมรูปเก๋งจีนแท้อยู่บนหลังคา มุงด้วยกระเบื้องดินเผา เดิมเก๋งจีนจะถูกใช้เป็นหออาซาน
อาคารมัสยิดหลังที่สอง มีหลังคาสองชั้น หลังคาชั้นที่สองมีจั่วบนหลังคา ชั้นแรกมีฐานดอกพิกุลหงายรองรับจั่วหลังคาอีกชั้นหนึ่ง
== อ้างอิง ==
มัสยิดในจังหวัดนราธิวาส
อำเภอบาเจาะ